Ved siden av sin spirende musikerkarriere utdannet han seg i 1963 til reklametegner, men valgte i stedet å bli produsent og utviklet seg opp gjennom 1960-årene via sin ansettelse som innspillingssjef på Nordisk Polyphon, 1963–1971, til å bli en av de mest sentrale produsentene i Danmark. Han produserte således fra 1968 og fremover blant annet Savage Rose samt Ache og utga i 1973 Gnags' første album.